ನೊವಾಕ್‌ ಜೊಕೊವಿಕ್‌ ಎಲ್ಲ ತರಹದ ಅಂಕಣಗಳಲ್ಲಿಯೂ ಆಡಬಲ್ಲರು. ಅವರು ರಕ್ಷಣಾತ್ಮಕ ಬೇಸ್‌ಲೈನ್‌ (ಅಂಕಣದ ತುದಿಯಲ್ಲೇ ನಿಂತು) ಆಟವಾಡಲು ಬಯಸುತ್ತಾರೆ. ತಮ್ಮ ವೃತ್ತಿಯ ಆರಂಭಿಕ ವರ್ಷಗಳಲ್ಲಿ ಅವರು ಬಹಳಷ್ಟು ಅಕ್ರಮಣಕಾರಿ ಆಟವಾಡುತ್ತಿದ್ದರು. ಅವರು ಸತತವಾಗಿ ಅಂಗೈಯಿಂದ ಟೆನಿಸ್‌ ಚೆಂಡನ್ನು ಎದುರಾಳಿಯ ಅಂಕಣಕ್ಕೆ ಹೊಡೆದುಕಳಿಸುವುದು ಅವರ ಅತ್ಯುತ್ತಮ ಕ್ಷಮತೆಯಾಗಿದೆ. ಜೊತೆಗೆ ಅವರ ಸರ್ವ್‌ ಮತ್ತು ರಕ್ಷಣಾತ್ಮಕ ಆಟಗಳೂ ತಕ್ಕಮಟ್ಟಿಗಿವೆ.. ಚೆಂಡು ತಮ್ಮ ಎಡ ಅಥವಾ ಬಲಪಕ್ಕ ಬಂದರೂ ಹೊಡೆಯಬಲ್ಲರಾದರೂ ಅವರು ಆಗಾಗ್ಗೆ ಎಡಪಕ್ಕ ಬರುವ ಚೆಂಡು ಹೊಡೆಯಲು ರಾಕೇಟನ್ನು ತಮ್ಮ ಎರಡೂ ಕೈಗಳಲ್ಲಿ ಹಿಡಿಯುವರು. ಅವರ ಅತಿವೇಗದ ಸರ್ವ್‌ ಅವರ ಪ್ರಮುಖ ಶಸ್ತ್ರ. ಇದರ ಮೂಲಕವೇ ಅವರು ಬಹಳಷ್ಟು ಪಾಯಿಂಟ್‌ ಗಳಿಸಿದ್ದುಂಟು. ಅವರ ಮೊದಲ ಸರ್ವ್‌ನ್ನು ನೇರವಾಗಿ ಹೊಡೆದರೆ, ತಮ್ಮ ಎರಡನೆಯ ಸರ್ವ್‌ನ್ನು ಸ್ಲೈಸ್‌ ಮಾಡುವ ತಂತ್ರ ಬಳಸುತ್ತಿದ್ದರು. ಇದಾದ ನಂತರ 2009ರಲ್ಲಿ ಅವರು ತಮ್ಮ ತರಬೇತುದಾರರ ತಂಡದಲ್ಲಿ ಟಾಡ್‌ ಮಾರ್ಟಿನ್‌ರನ್ನು ಸೇರಿಸಿಕೊಂಡರು. ಟಾಡ್‌ ಮಾರ್ಟಿನ್‌ ನೊವಾಕ್‌ರ ಸರ್ವಿಸ್‌ ಶೈಲಿಯನ್ನು ಬದಲಾಯಿಸಲು ಯತ್ನಿಸಿದರು. ಇದರಿಂದಾಗಿ, ವಿಶ್ವದ 50 ಶ್ರೇಷ್ಠ ಆಟಗಾರರ ಪೈಕಿ ಏಸ್‌ಗಳಿಗಿಂತಲೂ ಹೆಚ್ಚಾಗಿ ಡಬಲ್‌ ಫಾಲ್ಟ್ಸ್ ದೋಷವೆಸಗಲು ನೊವಾಕ್‌ ಏಕೈಕ ಆಟಗಾರರಾದರು. ಟಾಡ್‌ ಮಾರ್ಟಿನ್‌ರೊಂದಿಗಿನ ಒಪ್ಪಂದ ಅಂತ್ಯಗೊಂಡಾಗಿಂದಲೂ ತಮ್ಮ ಹಳೆಯ ಸರ್ವಿಸ್‌ ಶೈಲಿಯು ಪುನಃ ಪ್ರಾಪ್ತಿಯಾದಂತಿದೆ. ನೊವಾಕ್‌ ಜೊಕೊವಿಕ್‌ ಮತ್ತು ಡೆವಿಡ್‌ ಫೆರರ್‌ ಪುರುಷರಲ್ಲಿ ಅತ್ಯುತ್ತಮ ಸರ್ವಿಸ್‌ ರಿಟರ್ನ್ ಆಟ ಹೊಂದಿದ್ದಾರೆಂದು ಡ್ಯಾರೆನ್‌ ಕೆಹಿಲ್‌ ತಿಳಿಸಿದರು. ಅವರು ತಮ್ಮ ಅಂಕಣದಲ್ಲಿ ಹೊಡೆದ ಚೆಂಡಿಗಾಗಿ ಚಾಚುವ ಯತ್ನ ಹಾಗೂ ನಿರೀಕ್ಷಿಸುವ ಕ್ಷಮತೆಯಿಂದಾಗಿ, ನೊವಾಕ್‌ ಜೊಕೊವಿಕ್‌ ಯಾವುದೇ ಆಟಗಾರ ತಡೆಯಾಗದ ವೇಗದ ಸರ್ವ್‌ಗಳನ್ನು ವಾಪಸ್‌ ಹೊಡೆಯುವ ಕ್ಷಮತೆ ಹೊಂದಿದ್ದಾರೆ. ನೊವಾಕ್‌ ಅತ್ಯುತ್ತಮವಾಗಿ ಸರ್ವ್‌ ರಿಟರ್ನ್‌ ಮಾಡುವರು, ತಮ್ಮ ಬ್ಯಾಕ್‌ಹ್ಯಾಂಡ್‌ ಹೊಡೆತದಿಂದಲೂ ಸಹ, ಎದುರಾಳಿಯ ಸರ್ವಿಸ್‌ನ್ನು ವಾಪಸ್‌ ಹೊಡೆಯುತ್ತಾರೆ. ನೊವಾಕ್‌ ತಾವು ಸರ್ವಿಸ್‌ ಮಾಡುವ ಮುಂಚೆ ಚೆಂಡನ್ನು ಕೆಲ ಬಾರಿ ಪುಟಿಸುವುದಲ್ಲದೆ, ಚೆಂಡು ಬುಗುರಿಯಂತೆ ತಿರುಗಿಸುವಂತಹ ಹಿಂಗೈ ಹೊಡೆತ (ಡ್ರಾಪ್‌ಷಾಟ್‌) ಹೊಡೆಯಬಲ್ಲರು. ಆದರೆ ಅವರು ಈ ಹೊಡೆತವನ್ನು ಪದೇ-ಪದೇ ಬಳಸಿದಲ್ಲಿ ದೋಷಗಳುಂಟಾಗಬಹುದು.

ನೊವಾಕ್‌ ಹೆಡ್‌ ರಾಕೆಟ್‌ ಗಳನ್ನು ಬಳಸುತ್ತಾರೆ. ಹೀಗೆ 2008ರ ಅಂತ್ಯದ ತನಕ ವಿಲ್ಸನ್‌ ರಾಕೆಟ್‌ ಬಳಸಿದ ನಂತರ, ಮೊಟ್ಟಮೊದಲ ಹೆಡ್‌ ಯುಟೆಕ್‌™ ಸ್ಪೀಡ್‌ಪ್ರೊ ರಾಕೆಟ್‌ ಬಳಸುತ್ತಿದ್ದಾರೆ. ಇತ್ತೀಚಿನ 2011ರ ಆಸ್ಟ್ರೇಲಿಯನ್‌ ಓಪನ್‌ ಪಂದ್ಯಾವಳಿಯಲ್ಲಿ ಮೊದಲ ಬಾರಿಗೆ, ಇಂಟೆಗ್ರಾ™ ಫೈಬರ್‌ ತಂತ್ರಜ್ಞಾನ ಬಳಸಿ ತಯಾರಿಸಲಾದ ಯುಟೆಕ್‌™ ಐಜಿ ಸ್ಪೀಡ್‌ ಎಂಪಿ 18/20 ರಾಕೆಟ್‌ ಬಳಸಿದರು. ನೊವಾಕ್‌ ತಮ್ಮ ರಾಕೆಟ್‌ಗಳಲ್ಲಿ ಟೆಕ್ನಿಫೈಬರ್‌ ಎಕ್ಷ್‌-ಒನ್‌ ಬೈಫೇಸ್‌ ಸಂಶ್ಲೇಷಿತ ದಾರಗಳನ್ನು(ಒಂದು ತೆರನಾದ ಕೃತಕ ಹುರಿಯಿಂದ ಚೆಂಡು ಹಾಗು ರಾಕೆಟ್ ಮಾಡಲಾಗುತ್ತದೆ.) ಹೆಣೆದು, ಅಡ್ಡಲಾದ ಹೆಣಿಗೆಗೆ ನೈಸರ್ಗಿಕ ದಾರಗಳನ್ನು ಬಳಸುತ್ತಾರೆ. ನಂತರದ 2009ರ ಅಂತ್ಯದಲ್ಲಿ ಅಡಿಡಾಸ್‌ ತೊರೆದು, ಇಟ್ಯಾಲಿಯ ವಸ್ತ್ರ ತಯಾರಿಕೆಯ ಉದ್ದಿಮೆ ಸರ್ಜಿಯೊ ಟಕಿನಿಯೊಂದಿಗೆ ಹತ್ತು ವರ್ಷ ಅವಧಿಯ ಒಪ್ಪಂದ ಮಾಡಿಕೊಂಡರು. ಆದರೂ ಅವರು ಅಡಿಡಾಸ್‌ ಕ್ಲೈಮಾಕೂಲ್‌ ಷೂಗಳನ್ನು ಈಗಲೂ ಬಳಸುವರು. ನೊವಾಕ್‌ ಇತ್ತೀಚೆಗೆ ಅಡಿಡಾಸ್‌ ಬ್ಯಾರಿಕೇಡ್‌ 6.0 ಶ್ರೇಣಿಯ ಬ್ಲ್ಯಾಕ್‌/ವೈಟ್‌ ಷೂ ಧರಿಸಲಾರಂಭಿಸಿದ್ದಾರೆ.

ಗ್ರ್ಯಾಂಡ್ ಸ್ಲ್ಯಾಮ್ ಪ್ರದರ್ಶನಗಳ ಕಾಲಾನುಕ್ರಮ
ನೊವಾಕ್‌ ಜೊಕೊವಿಕ್‌-ರೋಜರ್‌ ಫೆಡರರ್‌ ಪೈಪೋಟಿ
ಜನಪ್ರಿಯ ಸಂಸ್ಕೃತಿಯಲ್ಲಿ
ಆಡುವ ಶೈಲಿ ಮತ್ತು ಉಪಕರಣ